CELEX: 52021DP0218
Language: lt
Date: 1621296000000
Title: 2021 m. gegužės 18 d. Europos Parlamento sprendimas dėl pasiūlymo dėl Europos draudimo ir profesinių pensijų institucijos (EIOPA) pirmininko skyrimo (N9-0022/2021 – C9-0163/2021 – 2021/0901(NLE))

2022 1 12   
            
            
               LT
            
            
               Europos Sąjungos oficialusis leidinys
            
            
               C 15/230
            
         
      P9_TA(2021)0218
      Europos draudimo ir profesinių pensijų institucijos (EIOPA) pirmininko skyrimas. Kandidatė Petra Hielkema
      2021 m. gegužės 18 d. Europos Parlamento sprendimas dėl pasiūlymo dėl Europos draudimo ir profesinių pensijų institucijos (EIOPA) pirmininko skyrimo (N9-0022/2021 – C9-0163/2021 – 2021/0901(NLE))
      (Pritarimas)
      (2022/C 15/26)
      
         Europos Parlamentas,
      
      
                  —
               
               
                  atsižvelgdamas į Europos draudimo ir profesinių pensijų institucijos Priežiūros tarybos sudarytą galutinį 2021 m. kovo 22 d. kvalifikuotų kandidatų į jos pirmininko pareigas sąrašą,
               
            
                  —
               
               
                  atsižvelgdamas į 2021 m. gegužės 6 d. Tarybos laišką, kuriame siūloma skirti Petrą Hielkemą Europos draudimo ir profesinių pensijų institucijos pirmininke (C9-0163/2021),
               
            
                  —
               
               
                  atsižvelgdamas į 2010 m. lapkričio 24 d. Europos Parlamento ir Tarybos reglamento (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB (1), 48 straipsnio 2 dalį,
               
            
                  —
               
               
                  atsižvelgdamas į savo 2019 m. kovo 14 d. rezoliuciją dėl lyčių pusiausvyros skiriant į ES ekonomikos ir pinigų politikos srities pareigybes (2),
               
            
                  —
               
               
                  atsižvelgdamas į savo 2020 m. sausio 16 d. rezoliuciją „Ekonominės ir pinigų sąjungos institucijos ir įstaigos: interesų konfliktų, pasibaigus darbiniams santykiams viešajame sektoriuje, prevencija“ (3),
               
            
                  —
               
               
                  atsižvelgdamas į Darbo tvarkos taisyklių 131 straipsnį,
               
            
                  —
               
               
                  atsižvelgdamas į Ekonomikos ir pinigų politikos komiteto pranešimą (A9-0162/2021),
               
            
                  A.
               
               
                  kadangi Europos draudimo ir profesinių pensijų institucijos pirmininko kadencija baigėsi 2021 m. vasario 28 d.;
               
            
                  B.
               
               
                  kadangi 2021 m. gegužės 6 d. Taryba pasiūlė skirti Petrą Hielkemą Europos draudimo ir profesinių pensijų institucijos pirmininke penkerių metų kadencijai pagal Reglamento (ES) Nr. 1094/2010 48 straipsnio 2 ir 3 dalis;
               
            
                  C.
               
               
                  kadangi 2021 m. gegužės 10 d. Ekonomikos ir pinigų politikos komitetas surengė klausymą su Petra Hielkema, per kurį ji pasakė įžanginę kalbą ir po to atsakė į komiteto narių pateiktus klausimus;
               
            
               
                  1.
               
               
                  pritaria Petros Hielkemos skyrimui Europos draudimo ir profesinių pensijų institucijos pirmininke;
               
            
               
                  2.
               
               
                  paveda Pirmininkui perduoti šį sprendimą Tarybai, Komisijai, Europos draudimo ir profesinių pensijų institucijai ir valstybių narių vyriausybėms.
               
            
         (1)  OL L 331, 2010 12 15, p. 48.
      
         (2)  OL C 23, 2021 1 21, p. 105.
      
         (3)  Priimti tekstai, P9_TA(2020)0017.